Josèp d'Arbaud

Josèp d'Arbaud (Jóusè d'Arbaud en nòrma mistralenca, Joseph d'Arbaud segon l'estat civil francés (Mairarga, Provença, 4 d'octobre de 1874 - Ais de Provença, 2 de març de 1950) foguèt un escrivan occitan provençau.

 Biografia 
Josèp d'Arbaud nasquèt en 1874 dins lo domeni familiau de Mairarga, dins una familha amonedada. Son paire èra Felip d'Arbaud e sa maire Maria Loïsa Valèra Martin, una poetessa qu'aviá escrich un recuelh de poèmas sonat Lis amoras de ribas, que li transmetèt sa passion per la lenga d'òc.
Quand faguèt sei 10 ans, anèt estudiar en çò dei jesuitas a Avinhon e puèi comencèt d'estudis de drech a-z Ais de Provença. Après quauqueis annadas demest lei joves escrivans de la vila coma Joaquim Gasquet, s'installèt en Camarga e venguèt manadièr, coma o aviá fach son cosin Folco de Baroncelli-Javon, quauqueis ans avans. Èra sòci de la Nacion Gardiana e foguèt fach
Majorau dau Felibritge en 1918.
La sieuna òbra màger e cap d'òbra es La bèstia dau Vacarés (La bèstio dóu Vacarès), un racònte poetico-oniric situat dins la sieuna Camarga arlatenca que ne foguèt ansin lo cantor màger e l'eraud.
A l'encòp grand prosador e poèta inspirat mai requist, laissa una òbra de referéncia per lei Letras d'Òc de Provença, amb son grand aflat universau.

Bibliografia
50 px
 Lou lausié d'Arle /Lo lausier d'Arle, París ; Ais de Provença, Le Feu, 1918 id 1925 sus lo site de la Tor Magna
 Li rampau d'aran / Lei rampaums d'aram, poèmas de guerra, id id 1920
 La vesioun de l'uba / La vesion de l'ubac, trach dau precedent, id edicion de luxe fòra comèrci, 1921
 Nouvè gardian / Novè gardian, conte, Ais de Provença, Le Feu, 1924 sus lo site de la Tor Magna
 La caraco / La caraca, nòvas cortas, id 1926 sus lo site de la Tor Magna
 La bèstio dóu Vacarès / La bèstia dau Vacarès, París, Grasset, 1924... Reedicion id 1945
 La sauvagino / La sauvatgina, id 1929 sus lo site de la Tor Magna
 Li cant palustre / Lei cants palustres, poèmas, id  Horizons de France, 1951 sus lo site de la Tor Magna
  La coumbo / La comba, poèma, id 1946
 Espelisoun de l'autounado/ Espelison de l'autonada, Selon, Baile Verd, 1951
 L'Antifo/ L'Antifa, Cavalhon, 1969 sus lo site de la Tor Magna
 Obro pouëtico / Òbra poetica, id 1974
 Morceaux choisis (Tròces causits), amb prefaci d'en Carles Rostanh, Rafèla, CPM

Referéncias
 Marcela Drutel : "Jóusè d'Arbaud", L'Astrado/L'Astrada (revista), num. 6, 1969 edicion sus lo site de la Tor Magna
 Glaudi Mauron : Joseph d'Arbaud et la critique d'art in Lou liame/Lo liame, nums. 70 e 71, 1978 (en francés)
 Marcela Drutel Jóusè d'Arbaud in La France latine, nums. 45, 46, 47, genièr-setembre de 1971
 La Nacion gardiana (revista), num. esp. 20-24, abril-decembre de 1943
 Y.G. Le Dantec : Un grand poète provençal, J. d'Arbaud, in Revue des deux mondes, abril de 1950
 Fe (revista), num. de març-abriu e mai de 1950
 Pèire Roqueta, in Òc (revista), julhet de 1950
 Sulli Andrieu Pèire, in rev. Marsyas, num. 284, març de 1951
 Lou Felibrige/Lo Felibritge (revista), num. 154, 1970-1

Ligams extèrnes
30 px 35 px
 Edicion en linha de La bèstia dau Vacarés.
 Edicion en linha de L'Antifa''

                                                        Categoria:Literatura occitana
categoria:Escrivan occitan del sègle XIX
Categoria:Escrivan occitan del sègle XX
Categoria:Poèta occitan
Categoria:Majorau dau Felibritge                                                Categoria:Literatura provençala
categoria:Escrivan dau país d'Ais
Categoria:Naissença en 1874
Categoria:Naissença dins lei Bocas de Ròse
Categoria:Decès en 1950
Categoria:Decès as Ais de Provença